++++

ΚΑΝΟΝΙΣΜΟΣ ( ΕΟΚ ) αριθ . 2518/69 ΤΟΥ ΣΥΜΒΟΥΛΙΟΥ

της 9ης Δεκεμβρίου 1969

περί καθορισμού , στον τομέα των οπωροκηπευτικών , των γενικών κανόνων για την χορήγηση των επιστροφών κατά την εξαγωγή και περί των κριτηρίων καθορισμού του ύψους αυτών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

τον κανονισμό αριθ . 159/66 / ΕΟΚ του Συμβουλίου , της 25ης Οκτωβρίου 1966 , " περί συμπληρωματικών διατάξεων για την κοινή οργάνωση αγοράς στον τομέα των οπωροκηπευτικών ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2515/69 του Συμβουλίου , της 9ης Δεκεμβρίου 1969 ( 2 ) , και ιδίως το άρθρο 11α ,

την πρόταση της Επιτροπής ,

Εκτιμώντας :

ότι οι επιστροφές κατά την εξαγωγή των προϊόντων που υπόκεινται στην κοινή οργάνωση αγοράς στον τομέα των οπωροκηπευτικών , πρέπει να έχουν καθορισθεί σύμφωνα με ορισμένα κριτήρια που να επιτρέπουν την κάλυψη της διαφοράς μεταξύ των τιμών των προϊόντων αυτών στην Κοινότητα και στο διεθνές εμπόριο

ότι προς τούτο είναι αναγκαίο να λαμβάνεται υπόψη η κατάσταση εφοδιασμού σε οπωροκηπευτικά και οι τιμές των προϊόντων αυτών στην Κοινότητα , όπως και η κατάσταση των τιμών που εφαρμόζονται στο διεθνές εμπόριο

ότι λόγω της ανισότητας των τιμών , στις οποίες προσφέρονται τα οπωροκηπευτικά , προς κάλυψη της διαφοράς μεταξύ των τιμών που εφαρμόζονται στο διεθνές εμπόριο και εκείνων που εφαρμόζονται μέσα στην Κοινότητα , πρέπει να ληφθούν υπόψη τα έξοδα τοποθετήσεως στην αγορά

ότι η παρακολούθηση της εξελίξεως των τιμών απαιτεί τον καθορισμό των τιμών αυτών σύμφωνα με τις γενικές αρχές

ότι προς τούτο , όσον αφορά τις τιμές που εφαρμόζονται στο διεθνές εμπόριο , πρέπει να λαμβάνονται υπόψη οι χρηματιστηριακές αξίες που διαπιστούνται στις αγορές των τρίτων χωρών και οι τιμές που εφαρμόζονται στις χώρες προορισμού , καθώς και οι τιμές που διαπιστούνται στην παραγωγή στις τρίτες χώρες και οι τιμές προσφοράς στα σύνορα της Κοινότητος

ότι όσον αφορά τις τιμές στην Κοινότητα , πρέπει να βασίζονται επί των τιμών που εφαρμόζονται και οι οποίες αποδεικνύονται οι πλέον ευνοϊκές για εξαγωγή

ότι είναι αναγκαίο να προβλεφθεί η δυνατότητα μιας διαφοροποιήσεως του ύψους των επιστροφών ανάλογα με τον προορισμό των προϊόντων και ανάλογα με τις ειδικές συνθήκες εισαγωγής που υφίστανται σε ορισμένες χώρες προορισμού

ότι προς αποφυγή των στρεβλώσεων του ανταγωνισμού , είναι αναγκαίο να καταστεί το διοικητικό καθεστώς στο οποίο υπόκεινται οι επιχειρηματίες , το αυτό σε ολόκληρη την Κοινότητα ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

Ο παρών κανονισμός καθορίζει τους κανόνες περί του καθορισμού και της χορηγήσεως των επιστροφών κατά την εξαγωγή για τα προϊόντα που αναφέρονται στο άρθρο 7 του κανονισμού αριθ . 23 ( 3 ) .

Αρθρο 2

Οι επιστροφές καθορίζονται , αφού ληφθούν υπόψη τα ακόλουθα στοιχεία :

α ) κατάσταση και προοπτικές εξελίξεως :

- των τιμών οπωροκηπευτικών στην κοινοτική αγορά και των διαθεσίμων προϊόντων

- των τιμών που εφαρμόζονται στο διεθνές εμπόριο

β ) τα ελάχιστα έξοδα εμπορίας και έξοδα μεταφοράς από τις αγορές της Κοινότητος μέχρι τους λιμένες ή άλλους τόπους εξαγωγής από την Κοινότητα , καθώς και έξοδα τοποθετήσεως στην αγορά μέχρι τις χώρες προορισμού

γ ) οικονομική πλευρά των αντιμετωπιζομένων εξαγωγών .

Αρθρο 3

1 . Οι τιμές στην κοινοτική αγορά καθορίζονται , αφού ληφθούν υπόψη οι τιμές που εφαρμόζονται και οι οποίες αποδεικνύονται οι πλέον ευνοϊκές για εξαγωγή .

2 . Οι τιμές στο διεθνές εμπόριο καθορίζονται αφού ληφθούν υπόψη :

α ) οι τιμές που διαπιστούνται στις αγορές των τρίτων χωρών

β ) οι πλέον ευνοϊκές τιμές εισαγωγής προελεύσεως τρίτων χωρών που εφαρμόζονται στις τρίτες χώρες προορισμού

γ ) οι τιμές παραγωγής που διεπιστώθησαν στις εξάγουσες τρίτες χώρες

δ ) οι τιμές προσφοράς " ελεύθερο στα σύνορα " της Κοινότητος .

Αρθρο 4

Οταν η κατάσταση στο διεθνές εμπόριο ή οι ειδικές απαιτήσεις ορισμένων αγορών το καθιστούν αναγκαίο , η επιστροφή για την Κοινότητα , για ένα καθορισμένο προϊόν , δύναται να διαφοροποιηθεί ανάλογα με τον προορισμό αυτού του προϊόντος .

Αρθρο 5

1 . Η επιστροφή καταβάλλεται όταν προσκομίζεται το αποδεικτικό περί του ότι τα προϊόντα :

- έχουν εξαχθεί εκτός της Κοινότητος , και

- είναι κοινοτικής καταγωγής .

2 . Σε περίπτωση εφαρμογής των διατάξεων του άρθρου 4 , η επιστροφή καταβάλλεται υπό τους όρους που προβλέπονται στην παράγραφο 1 και υπό τον όρο ότι θα προσκομισθεί το αποδεικτικό περί του ότι το προϊόν έφθασε στον προορισμό , για τον οποίο έχει καθορισθεί η επιστροφή .

Πάντως είναι δυνατό να προβλεφθούν αποκλίσεις από τον κανόνα αυτό κατά τη διαδικασία που προβλέπεται στην παράγραφο 3 , υπό την επιφύλαξη των όρων που θα προσδιορισθούν , κατά τρόπο ώστε να παρέχονται ισοδύναμες εγγυήσεις .

3 . Δύνανται να θεσπισθούν συμπληρωματικές διατάξεις κατά τη διαδικασία που προβλέπεται στο άρθρο 13 του κανονισμού αριθ . 23 .

Αρθρο 6

Ο παρών κανονισμός αρχίζει να ισχύει την 1η Μαρτίου 1970 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .

Εγινε στις Βρυξέλλες , στις 9 Δεκεμβρίου 1969 .

Για το Συμβούλιο

Ο Πρόεδρος

P . LARDINOIS

( 1 ) ΕΕ αριθ . 192 της 27.10.1966 , σ . 3286/66 .

( 2 ) ΕΕ αριθ . Ν 318 της 18.12.1969 , σ . 10 .

( 3 ) ΕΕ αριθ . 30 της 20.4.1962 , σ . 965/62 .